**OBČNA IN LASTNA IMENA**

* z besedami golob, kolo, učenje … poimenujemo vrsto bitij, predmetov, pojmov – to so **OBČNA IMENA** – zapisujemo jih z **MALO ZAČETNICO**
* z besedami Marko, Slovenija, Zdravljica … poimenujemo posamezno bitje, kraj, stvaritev – to so **LASTNA IMENA** – zapisujemo jih z **VELIKO ZAČETNICO**

**LASTNA IMENA** delimo na:

**1. IMENA BITIJ**

* zapisujemo jih z veliko začetnico
* ločimo:
* OSEBNA IMENA: imena, priimki, vzdevki: Anže, Novak, Pipi
* IMENA PREBIVALCEV: imena prebivalcev naselij, pokrajin, držav, celin: Šmarčan, Korošec, Slovenec, Evropejec
* IMENA ŽIVALI: Lisko, Piki, Muri
* IMENA BOGOV in PRAVLJIČNIH BITIJ: Zevs, Božiček, dedek Mraz/Dedek Mraz
* DOMIŠLJIJSKA IMENA: Rdeča kapica, Pika Nogavička

**2. ZEMLJEPISNA IMENA**

* ločimo:
* **NASELBINSKA ZEMLJEPISNA IMENA** (kjer so ljudje naseljeni – mesta, kraji, vasi): Legen, Golavabuka, Dravograd

- pišemo jih z veliko začetnico, razen neprvih predlogov in besed vas, mesto, trg, selo: Slovenj Gradec; Šmartno pri Slovenj Gradcu, Stari trg, Turiška vas

* **NENASELBINSKA IMENA** (kjer ljudje niso naseljeni – reke, hribovja, gore …)

– z veliko začetnico pišemo samo prvo besedo, ostale le, če so lastno ime: Drava, Kremžarica, Uršlja gora, Julijske Alpe

**3. STVARNA IMENA**

* so imena organizacij (šole), stvaritev (naslovi knjig, časopisov, revij, pesmi) in prireditev (tekmovanj, srečanj):
* prvo besedo pišemo z veliko začetnico, ostale z malo, razen če so lastno ime (Državni zbor Republike Slovenije, Osnovna šola Šmartno pri Slovenj Gradcu)

**POMNI!!!**

* imena praznikov (razen Prešernov dan in Marijino vnebovzetje), dnevov, mesecev, jezikov, nazivov, iger pišemo z malo začetnico: božič, sreda, maj, slovenščina, gospa, zemljo krast

**Spodnja lastna imena zapiši s pisanimi črkami:**

**1. Imena bitij:**

MARIJA NOVAK –

GOSPOD PAVLE SUŠEC –

PES RUNO IN MAČKA PIKA –

SLOVENEC IN SLOVENKA –

ZEVS, ATENA IN POZEJDON –

ZVEZDICA ZASPANKA –

**2. Zemljepisna imena:**

ŠMARTNO PRI SLOVENJ GRADCU –

SLOVENJ GRADEC –

TOMAŠKA VAS –

GOLAVABUKA –

MISLINJSKA DOBRAVA –

ŠENTJANŽ PRI DRAVOGRADU –

TURIŠKA VAS –

STARI TRG –

URŠLJA GORA –

REPUBLIKA SLOVENIJA –

REKA MISLINJA –

MISLINJSKA DOLINA –

SLOVENJGRAŠKA KOTLINA –

**3. Stvarna imena:**

OSNOVNA ŠOLA ŠMARTNO PRI SLOVENJ GRADCU –

BRATOVŠČINA SINJEGA GALEBA –

REVIJA PIL –

ČASOPIS VEČER –

PESNIŠKA ZBIRKA VRANE –

**Spodnja lastna imena zapiši s pisanimi črkami:**

**1. Imena bitij:**

MARIJA NOVAK – Marija Novak

GOSPOD PAVLE SUŠEC – gospod Pavle Sušec

PES RUNO IN MAČKA PIKA – pes Runo in mačka Pika

SLOVENEC IN SLOVENKA – Slovenec in Slovenka

BOGOVI ZEVS, ATENA IN POZEJDON – bogovi Zevs, Atena in Pozejdon

RDEČA KAPICA – Rdeča kapica

**2. Zemljepisna imena:**

ŠMARTNO PRI SLOVENJ GRADCU – Šmartno pri Slovenj Gradcu

SLOVENJ GRADEC – Slovenj Gradec

TOMAŠKA VAS – Tomaška vas

GOLAVABUKA – Golavabuka

MISLINJSKA DOBRAVA – Mislinjska Dobrava

ŠENTJANŽ PRI DRAVOGRADU – Šentjanž pri Dravogradu

TURIŠKA VAS – Turiška vas

STARI TRG – Stari trg

URŠLJA GORA – Uršlja gora

MISLINJSKA DOLINA – Mislinjska dolina

REKA MISLINJA – reka Mislinja

**3. Stvarna imena:**

OSNOVNA ŠOLA ŠMARTNO PRI SLOVENJ GRADCU – Osnovna šola Šmartno pri Slovenj Gradcu

BRATOVŠČINA SINJEGA GALEBA – Bratovščina Sinjega galeba

REVIJA PIL – revija Pil

ČASOPIS VEČER – časopis Večer

PESNIŠKA ZBIRKA VRANE – pesniška zbirka Vrane